CELEX: 32020D2215
Language: sk
Date: 2020-12-22 00:00:00
Title: Vykonávacie rozhodnutie Komisie (EÚ) 2020/2215 z 22. decembra 2020, ktorým sa mení príloha I k vykonávaciemu rozhodnutiu 2011/630/EÚ, pokiaľ ide o položky týkajúce sa Spojeného kráľovstva a niektorých korunných dependencií v zozname tretích krajín, z ktorých je povolený dovoz spermy domáceho hovädzieho dobytka do Únie [oznámené pod číslom C(2020) 9552] (Text s významom pre EHP)

28.12.2020   
               
               
                  SK
               
               
                  Úradný vestník Európskej únie
               
               
                  L 438/54
               
            
         VYKONÁVACIE ROZHODNUTIE KOMISIE (EÚ) 2020/2215
         z 22. decembra 2020,
         ktorým sa mení príloha I k vykonávaciemu rozhodnutiu 2011/630/EÚ, pokiaľ ide o položky týkajúce sa Spojeného kráľovstva a niektorých korunných dependencií v zozname tretích krajín, z ktorých je povolený dovoz spermy domáceho hovädzieho dobytka do Únie
         
            
               [oznámené pod číslom C(2020) 9552]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 88/407/EHS zo 14. júna 1988, ktorou sa stanovujú veterinárne požiadavky pre obchodovanie so zmrazeným semenom domáceho dobytka v Spoločenstve a pre jeho dovoz do Spoločenstva (1), a najmä na jej článok 8 ods. 1,
         keďže:
         
                     (1)
                  
                  
                     Vykonávacím rozhodnutím Komisie 2011/630/EÚ (2) sa stanovili podmienky na dovoz spermy domáceho hovädzieho dobytka do Únie. V prílohe I k uvedenému rozhodnutiu sa konkrétne uvádza zoznam tretích krajín alebo ich častí, z ktorých členské štáty majú povoliť dovoz spermy domáceho hovädzieho dobytka.
                  
               
                     (2)
                  
                  
                     Spojené kráľovstvo poskytlo potrebné záruky, ktoré sa vyžadujú vo vykonávacom rozhodnutí 2011/630/EÚ, aby sa Spojené kráľovstvo a korunná dependencia Jersey uviedli v prílohe I k uvedenému rozhodnutiu po skončení prechodného obdobia stanoveného v Dohode o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“) bez toho, aby bolo dotknuté uplatňovanie práva Únie na Spojené kráľovstvo a v ňom, pokiaľ ide o Severné Írsko, v súlade s článkom 5 ods. 4 protokolu o Írsku/Severnom Írsku k dohode o vystúpení v spojení s prílohou 2 k uvedenému protokolu. Vzhľadom na záruky poskytnuté Spojeným kráľovstvom by sa uvedená tretia krajina a korunná dependencia Jersey mali zahrnúť do prílohy I k vykonávaciemu rozhodnutiu 2011/630/EÚ.
                  
               
                     (3)
                  
                  
                     Príloha I k vykonávaciemu rozhodnutiu 2011/630/EÚ by sa preto mala zodpovedajúcim spôsobom zmeniť.
                  
               
                     (4)
                  
                  
                     Keďže prechodné obdobie stanovené v dohode o vystúpení sa skončí 31. decembra 2020, toto rozhodnutie by sa malo uplatňovať od 1. januára 2021.
                  
               
                     (5)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Príloha I k vykonávaciemu rozhodnutiu 2011/630/EÚ sa mení v súlade s prílohou k tomuto rozhodnutiu.
         
         
            Článok 2
            Toto rozhodnutie sa uplatňuje od 1. januára 2021.
         
         
            Článok 3
            Toto rozhodnutie je určené členským štátom.
         
         
            V Bruseli 22. decembra 2020
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. ES L 194, 22.7.1988, s. 10.
         
            (2)  Vykonávacie rozhodnutie Komisie 2011/630/EÚ z 20. septembra 2011 o dovoze spermy domáceho hovädzieho dobytka do Únie (Ú. v. EÚ L 247, 24.9.2011, s. 32).
      
      
         
            PRÍLOHA
            Príloha I k vykonávaciemu rozhodnutiu 2011/630/EÚ sa mení takto:
            
                        1.
                     
                     
                        Za položku týkajúcu sa Čile sa vkladá táto položka:
                        
                                    „GB
                                 
                                 
                                    Spojené kráľovstvo (*1)
                                    
                                 
                                 
                                     
                                 
                                 
                                     
                                 
                              
                  
                        2.
                     
                     
                        Za položku týkajúcu sa Islandu sa vkladá táto položka:
                        
                                    „JE
                                 
                                 
                                    Jersey“
                                 
                                 
                                     
                                 
                                 
                                     
                                 
                              
                  
               (*1)  V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä s článkom 5 ods. 4 protokolu o Írsku/Severnom Írsku v spojení s prílohou 2 k uvedenému protokolu, odkazy na Spojené kráľovstvo nezahŕňajú na účely tejto prílohy Severné Írsko.“